दिवचल ः दिवचल सार्वजनिक गणेशोत्सव मंडळान चवथी निमतान विवीध धर्मीक आनी सांस्कृतीक कार्यावळी आयोजीत केल्यात अशी म्हायती कार्यावळ मुखेली नरेश कडकडे, दत्तगुरू आमोणकार, प्रदीप तिरोडकार आनी शिवराम फळारी हांणी दिली.
 सोमारा, पांच सप्टेंबराक सकाळीं धा वरांचेर पाककला सर्त (रोटरॅक्ट क्लब), सांजवेळा पांच वरांचेर उक्तो गट नाच सर्त (पापुराज मयेंकार पुरस्कृत), साडेसात वरांचेर गोवा मराठी अकादमी आयोजीत खरा तो प्रेमा ही सवेश साभिनय नाट्यगितांची कार्यावळ (गोविंद परवार पुरस्कृत) जातली.
 मंगळारा, 6 सप्टेंबराक कला आनी संस्कृती खातें पुरस्कृत लोककला गणेशवंदना (प्रायोजक डाॅ. चंद्रकांत शेट्ये) ही कार्यावळ जातली. सांजवेळा सत्कार सुवाळो जातलो. रामनाथ देसाय, अन्वेष बांदेकार, सिया नायक गोवेकार हांचो कला आनी संस्कृती मंत्री गोविंद गावडे, नरेश सावळ आनी सुखदा तेली हांचे उपस्थितींत जातलो. सात वरांचेर गोवन मेलडीस हो आॅर्केस्ट्रा (प्रायोजक दिव्या अशोक उसपकार) जातलो.
 बुधवारा, 7 सप्टेंबराक मार्केट संघटणेचे वतीन श्री सत्यनारायण महापुजा जातली. सांजवेळा सुरज सहकारी आनी सांगात्यांचे वतीन भजन संध्या ही कार्यावळ (लायन्स क्लब प्रायोजक) जातली. साडे स वरांचेर ह्रदयी वसंत फुलताना ही भाव, भक्ती आनी नाट्यगितांची कार्यावळ (सर्वेश पेडणेकार प्रायोजक) जातली.
 बिरेस्तारा, आठ सप्टेंबराक सकाळीं गणेश मंडळाचे वतीन श्री सत्यनारायण महापुजा जातली. सांजवेळा घुमट आरती (प्रायोजक इव्हेन्ट बास्केट), रातीं आठ वरांचेर खतखतें हें कोंकणी नाटक (राजेश पाटणेकार, कुंदन फळारी, झांटये ब्रदर्स प्रायोजक) जातलें. शुक्रारा, 9 सप्टेंबराक उत्तर पुजा, सांजवेळा साॅर्तीचो निकाल उपरांत विसर्जन मिरवणूक जातली.
 भाविकांनी ह्या उत्सवाक व्हडा संख्येन उपस्थिती लावची अशें आवाहन नरेश कडकडे हांणी केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 